《呈印主学》
宋代·万俟绍之

君世通城我石城，不堪两处总烽尘。向时未快披云愿，今日同为避地人。

襟宇光风无尽藏，杯盘夜雨有馀春。唤回十载槐黄梦，欲借灵槎去问津。

作者简介：万俟绍之（生卒年不详），字子绍，自号郢庄，郢（今湖北江陵西北纪南城）人，寓常熟。万俟离曾孙。力学好修，尝登王万之门，其文闳肆，其诗清严。两举不第，卒。